text: ইন্দুরকানী উপজেলা ।ইছমাইল দফায় দারের জিকতো
  
  ইতিহাস 
  ইন্দুরকানী উপজেলা পিরোজপুর জেলার সদর উপজেলার সাথে একীভূত ছিল। ৪ দলীয় জোট সরকারের আমলে ২০০২ সালের ২৭ মার্চ প্রশাসনিক পুনর্গঠন ও সংস্কারের জন্য জাতীয় বাস্তবায়ন কমিটির (নিকার)৮৭ তম বৈঠকে পিরোজপুরের ইন্দুরকানী থানাকে “জিয়ানগর” উপজেলা নামে নাম করণের প্রস্তাব আনা হয়। এরপর ২০০২ সালের ১৭ এপ্রিল তৎকালীন রাষ্ট্রপতির আদেশক্রমে পিরোজপুর সদর উপজেলার পত্তাশী, পাড়েরহাট ও বালিপাড়া এ ৩টি ইউনিয়নের ৯৪.৬০ বর্গ কি.মি. আয়তন নিয়ে জিয়ানগর উপজেলা নামে একটি নতুন প্রশাসনিক উপজেলা গঠন করার সিদ্ধান্ত গৃহীত হয়। এই আদেশের বলে ২০০২ সালের ২১ এপ্রিল তৎকালীন প্রধানমন্ত্রী বেগম খালেদা জিয়া স্থানীয় জনগনের দাবির প্রেক্ষিতে ইন্দুরকানী সফর করে ইন্দুরকানী কলেজ মাঠে এক জনসভায় ইন্দুরকানী থানাকে জিয়ানগর উপজেলা নামে উদ্বোধন করেন।
  
  পরবর্তীতে, ২০১৭ সালের ৯ জানুয়ারী বর্তমান প্রধানমন্ত্রী শেখ হাসিনার সভাপতিত্বে প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) এর ১১৩ তম সভায় পিরোজপুরের ৭ম উপজেলা জিয়ানগরের নাম পরিবর্তন করে পূর্বের ইন্দুরকানী থানার নামে নাম করনের প্রস্তাব অনুমোদন দেয়া হয় এবং এর ঠিক একমাস পরে (৮ ফেব্রুয়ারি, ২০১৭) স্থানীয় সরকার, পল্লী উন্নয়ন ও সমবায় মন্ত্রনালয়ের স্থানীয় সরকার বিভাগ (উপজেলা-১ শাখা) এর এক প্রজ্ঞাপন (গেজেট) জারীর মাধ্যমে নাম পরিবর্তনের আনুষ্ঠানিকতা সম্পন্ন করেন।
  
  ভৌগলিক অবস্থান
  ইন্দুরকানী উপজেলার উত্তরে পিরোজপুর সদর উপজেলা, দক্ষিণে বলেশ্বর নদী ও মঠবাড়িয়া উপজেলা, পূর্বে কচা নদী ও ভাণ্ডারিয়া উপজেলা,  পশ্চিমে পানগুছি নদী ও বাগেরহাট জেলার মোড়েলগঞ্জ উপজেলা অবস্থিত।
  
  প্রশাসনিক এলাকাসমূহ 
  ইন্দুরকানী উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ইন্দুরকানী থানার আওতাধীন।
  
  ইউনিয়নসমূহ:
   ১নং পাড়েরহাট
   ২নং পত্তাশি
   ৩নং বালিপাড়া
   ৪নং ইন্দুরকানী সদর
   ৫নং চণ্ডিপুর
  
  জনসংখ্যার উপাত্ত 
  ২০১১ সালের আদমশুমারি অনুযায়ী ইন্দুরকানী উপজেলার মোট জনসংখ্যা ৭৭,২১৭ জন। এর মধ্যে পুরুষ ৩৭,৯৪৭ জন এবং মহিলা ৩৯,২৭০ জন। মোট পরিবার ১৭,১৯৯টি।
  
  শিক্ষা 
  ২০১১ সালের আদমশুমারি অনুযায়ী ইন্দুরকানী উপজেলার সাক্ষরতার হার ৬১.২%।
  
  ইন্দুরকানী মুক্ত দিবস 
  alt=৪৯ তম ইন্দুরকানী মুক্ত দিবস পালন|থাম্ব|ইন্দুরকানী মুক্ত দিবস
  ইন্দুরকানী এলাকা হানাদার মুক্ত হয়েছিল ০২ ডিসেম্বর। ১৯৭১ সলের রক্তঝরা দিনগুলোতে মুক্তি ও মিত্রবাহিনীর যৌথ আক্রমনে হানাদার মুক্ত হয়েছিল পিরোজপুরসহ  বিভিন্ন অঞ্চল। তারই ধারাবাহিকতায় ইন্দুরকানী তথা তৎকালীন ইন্দুরকানী এলাকা হানাদার মুক্ত হয়েছিল ০২ ডিসেম্বর। মুক্তিবাহিনী ও মিত্রবাহিনীর যৌথ অভিযানে  ঐ দিন হানাদারদের বিরুদ্ধে আক্রমন পরিচালনা করে ইন্দুরকানীকে দখলদার পাকিস্তান বাহিনীকে উৎখাত করে।
  
  উল্লেখযোগ্য শিক্ষা প্রতিষ্ঠান 
   ইন্দুরকানী সরকারী কলেজ (২০০১) 
   এইচএফ টেকনিক্যাল ও বিএম কলেজ (১৯৯৬)
   ভবানীপুর মাধ্যমিক বিদ্যালয়
   পারেরহাট রাজলক্ষ্মী মাধ্যমিক বিদ্যালয় (১৯২১)
   সেতারা স্মৃতি মাধ্যমিক বিদ্যালয় (১৯৯৮)
   মেহেউদ্দিন পাইলট মাধ্যমিক বিদ্যালয় (১৯৪৯)
   দক্ষিণ ইন্দুরকানী এসএমএ মাধ্যমিক বালিকা বিদ্যালয় (১৯৬৭)
   টগড়া দারুল ইসলাম কামিল মাদ্রাসা (১৯৫৫)
   বিজিএম মহিলা দাখিল মাদ্রাসা (১৯৮০)
  
  তথ্যসূত্র
  
  বহিঃসংযোগ
   
   ইন্দুরকানী উপজেলা অফিসিয়াল ওয়েবসাইট
  
  বিষয়শ্রেণী:বরিশাল বিভাগের উপজেলা
  বিষয়শ্রেণী:পিরোজপুর জেলার উপজেলা
  বিষয়শ্রেণী:ইন্দুরকানী উপজেলা
title: ইন্দুরকানী উপজেলা